Kan du lide din nabo?

Legen går ud på, at man sætter sig i en rundkreds på hver sin stol. En person skal gå ind i midten, og hans/hendes stol fjernes fra kredsen. Nu skal personen i midten spørge en i rundkredsen

"Magst du deinen Nachbar/deine Nachbarin”?

Hvis personen svarer "Nein" skal den person der sidder til højre og til venstre for den spurgte person skynde sig at bytte plads. Personen i midten skal nu prøve at få en af pladserne.

Hvis den person der bliver spurgt svarer "Ja" til spørgsmålet skal han sige en ting han ikke kan lide fx:

" Magst du deinen Nachbar/deine Nachbarin?”

"Ja, aber ich mag nicht die Personen mit schwarzen Schuhen"

Så skal alle med sorte sko bytte plads og den i midten skal forsøge at få en stol.

